# data[].attributes.body
Kingdom of Heaven mengisahkan Balian, seorang tukang besi dari Perancis yang baru kehilangan isterinya. Hidupnya berubah apabila ayahnya, Godfrey of Ibelin, datang membawanya ke Tanah Suci. Selepas kematian ayahnya, Balian mewarisi gelaran bangsawan dan tanggungjawab menjaga tanah di Jerusalem. Di tengah-tengah konflik antara Kristian dan Muslim, Balian berjuang mempertahankan keamanan, walaupun terpaksa berdepan serangan besar-besaran daripada Sultan Salahuddin.

# data[].attributes.body
Bermula di Perancis – Balian kehilangan isteri, bertemu ayahnya Godfrey.

Dalam perjalanan – Godfrey cedera parah dan meninggal, mewariskan gelaran Lord of Ibelin.

Di Jerusalem – Balian bertemu Raja Baldwin IV, seorang raja bijak yang menghidap kusta.

Konflik – Guy de Lusignan & Reynald de Chatillon mencetuskan provokasi terhadap Muslim.

Klimaks – Tentera Kristian kalah di Pertempuran Hattin, Jerusalem dikepung oleh Salahuddin.

Pengakhiran – Balian menyerahkan kota secara aman untuk menyelamatkan nyawa rakyat, kemudian pulang ke Perancis sebagai tukang besi semula.

# data[].attributes.body
Balian of Ibelin – Tukang besi yang jadi bangsawan; berani & utamakan kemanusiaan.

Godfrey of Ibelin – Ayah Balian; bangsawan bijak & berpengalaman.

Raja Baldwin IV – Bijak, adil, walaupun sakit kusta.

Sibylla – Adik raja; bijak tapi tersepit dalam politik.

Salahuddin Al-Ayyubi – Pemimpin Muslim yang adil, berkarisma & pemaaf.

Guy de Lusignan – Tamak kuasa & penuh kebencian.

Reynald de Chatillon – Kejam, suka mencetuskan perang.

# data[].attributes.body
Filem Kingdom of Heaven mengisahkan tentang Perang Salib antara umat Islam dan Kristian pada abad ke-12, Filem ini juga fokus kepada perjuangan dalam mempertahankan kota suci Jerusalem. Walaupun kisah ini berlatarbelakangkan sejarah lama, mesejnya masih relevan dengan isu semasa yang berlaku pada hari ini. Antara isu yang boleh dikaitkan ialah konflik agama, peperangan, dan perebutan kuasa politik.

Dalam dunia moden, kita masih lagi dapat melihat peperangan yang berlaku disebabkan oleh perbezaan agama, bangsa, dan perebutan tanah. Contohnya, isu konflik di Timur Tengah menunjukkan bahawa manusia masih berdepan masalah yang hampir sama seperti dalam filem ini. Justeru, filem Kingdom of Heaven memberi peringatan bahawa peperangan hanya membawa penderitaan kepada rakyat biasa, manakala pihak berkuasa sering menggunakan agama atau ideologi untuk kepentingan sendiri.

Selain itu, filem ini juga menekankan kepentingan toleransi, kemanusiaan, dan keadilan. Watak utama, Balian, cuba menegakkan keamanan tanpa memandang agama atau bangsa. Nilai ini boleh dijadikan teladan dalam isu semasa, di mana masyarakat dunia perlu mengutamakan kemanusiaan berbanding perbezaan. Dalam konteks pendidikan awal kanak-kanak misalnya, nilai toleransi dan saling menghormati ini boleh diterapkan sejak kecil supaya generasi akan datang lebih bijak mengurus konflik.

Kesimpulannya, Kingdom of Heaven bukan sekadar filem sejarah, tetapi sebuah cermin kepada isu semasa yang masih berlaku hari ini. Ia memberi mesej bahawa keamanan hanya dapat dicapai jika manusia belajar daripada kesilapan lalu, mengutamakan kemanusiaan, dan mengelakkan peperangan atas nama agama atau kuasa.

# data[].attributes.headline
CADANGAN PENYELESAIAN TERHADAP ISU YANG DIKETENGAHKAN

# data[].attributes.subject
CADANGAN PENYELESAIAN TERHADAP ISU YANG DIKETENGAHKAN

# data[].attributes.body
Cadangan Penyelesaian terhadap filem Kingdom of Heaven menggambarkan konflik Perang Salib antara Muslim dan Kristian di Jerusalem. Daripada kisah ini, terdapat beberapa cadangan penyelesaian yang boleh diambil adalah dialog antara agama dan budaya dapat menggalakkan komunikasi terbuka antara penganut agama berbeza untuk mengelakkan salah faham serta prejudis.

Seterusnya, mengutamakan keamanan berbanding peperangan terdapat filem menunjukkan peperangan hanya membawa kemusnahan, maka penyelesaian moden perlu fokus pada diplomasi, bukan keganasan.

Selain itu, pendidikan toleransi dan keharmonian adalah sistem pendidikan wajar menekankan kepelbagaian budaya, saling hormat-menghormati serta penolakan ekstremisme. Akhir sekali, kepimpinan beretika dan berkompromi pemimpin perlu mencontohi watak seperti Balian of Ibelin yang memilih keamanan walaupun ada peluang untuk berperang, menekankan kepentingan kebijaksanaan dalam kepimpinan.

# data[].attributes.body
Falsafah politik ialah cabang falsafah yang membincangkan persoalan tentang kuasa, pemerintahan, undang-undang, keadilan, hak dan tanggungjawab dalam masyarakat. Ia mengkaji dari mana datangnya kuasa pemerintah, bagaimana keadilan dapat ditegakkan, serta sejauh mana kebebasan individu boleh diamalkan tanpa menjejaskan kepentingan umum. Selain itu, falsafah politik juga menilai bentuk pemerintahan seperti demokrasi, monarki atau diktator, di samping menekankan tanggungjawab rakyat terhadap negara. Kesimpulannya, falsafah politik membantu manusia memahami dan menilai sama ada sesuatu pemerintahan itu adil serta mampu menjamin kesejahteraan masyarakat.

# data[].attributes.headline
PERKAITAN ANTARA FILEM DENGAN CABANG FALSAFAH 

# data[].attributes.subject
PERKAITAN ANTARA FILEM DENGAN CABANG FALSAFAH 

# data[].attributes.body
Dari sudut etika, watak Balian sering membuat keputusan berdasarkan nilai kemanusiaan, bukan kekuasaan atau balas dendam. Ini menunjukkan moral yang tinggi dan kesedaran terhadap keadilan sejagat.

Dari aspek politik, filem ini memaparkan perebutan kuasa dan tanggungjawab pemimpin dalam menjaga rakyat, selari dengan prinsip keadilan dan kepimpinan beretika.

Seterusnya, falsafah agama turut ditekankan apabila filem menonjolkan toleransi antara agama, terutamanya antara Islam dan Kristian. Watak Saladin dan Balian mewakili pendekatan damai dan hormat terhadap perbezaan kepercayaan.

Akhir sekali, filem ini juga membawa mesej eksistensialisme, apabila Balian mempersoalkan makna hidup dan memilih untuk berjuang demi kemanusiaan.

Kesimpulannya, Kingdom of Heaven ialah filem yang menggabungkan elemen sejarah dengan persoalan falsafah, menjadikannya karya yang sarat nilai pemikiran.

Contoh sedutan filem:

Dalam satu babak penting, selepas Balian berjaya mempertahankan Jerusalem daripada tentera Saladin, beliau menyerahkan kota itu dengan aman tanpa menumpahkan darah, malah memastikan keselamatan rakyat bukan Islam. Ini menunjukkan falsafah etika dan agama, di mana Balian meletakkan kemanusiaan dan kedamaian melebihi kepentingan kuasa atau agama semata-mata.

https://clip.africa.com/kingdom-of-heaven-2005-the-surrender-of-jerusalem-to-saladin-pibmovieclips?utm_source=

# data[].attributes.body
Falsafah agama ialah cabang falsafah yang mengkaji persoalan tentang kewujudan Tuhan, makna hidup, hubungan antara manusia dengan Pencipta, dan peranan agama dalam kehidupan manusia. Ia membincangkan isu seperti kepercayaan, moral, ibadah, nilai kebenaran, serta konflik atau keharmonian antara pelbagai agama.

# data[].attributes.body
Etika ialah cabang falsafah yang mengkaji tentang nilai baik dan buruk, betul dan salah dalam tindakan manusia. Ia memberi panduan bagaimana seseorang patut bertindak supaya adil, bertanggungjawab, dan membawa kebaikan kepada diri sendiri serta orang lain.

# data[].attributes.headline
KESAN FILEM TERHADAP PENONTON/ MASYARAKAT

# data[].attributes.subject
KESAN FILEM TERHADAP PENONTON/ MASYARAKAT

# data[].attributes.body
Kesan terhadap masyarakat adalah kesedaran sejarah memberikan gambaran tentang Perang Salib, konflik kuasa dan agama, serta bagaimana ia membentuk hubungan Timur-Barat. Seterusnya, peningkatan sikap toleransi penonton dapat melihat bahawa kedua-dua pihak, Muslim dan Kristian, mempunyai tokoh yang berprinsip, bukan sekadar hitam putih. Ini membantu mengurangkan stereotaip.

Seterusnya, inspirasi nilai kemanusiaan adalah penekanan terhadap keadilan, keberanian, dan usaha mencari keamanan boleh dijadikan teladan dalam kehidupan masyarakat hari ini. Kontroversi dan perdebatan yang terdapat filem ini juga mengundang perbincangan kritis tentang gambaran Islam, Kristian dan Barat. Ia boleh memberi kesan positif (diskusi akademik) atau negatif (jika ditafsirkan secara berat sebelah).

# data[].attributes.body
Kesimpulannya filem Kingdom of Heaven bukan sekadar hiburan, tetapi memberi peluang masyarakat belajar daripada sejarah, menekankan kepentingan perdamaian, toleransi, dan kepimpinan beretika.